
1. UVOD

Proračun Općine Konavle za 2026. s projekcijama za 2027. i 2028., Općinsko vijeće je usvojilo 17. prosinca 2025. u ukupnom iznosu od 49.816.000 € (Službeni glasnik Općine Konavle 11/25). 

Zakonom o proračunu (Narodne novine broj 144/21), predviđeno je da se tijekom proračunske godine može vršiti novo uravnoteženje Proračuna putem izmjena i dopuna prema postupku za donošenje Proračuna. Sukladno članku 45. Zakona o proračunu i dosadašnjem ostvarenju prihoda, kao i izvršenju rashoda u odnosu na plan te procjeni ostvarenja do kraja godine, potrebno je izvršiti usklađenje prihoda i rashoda proračuna, odnosno izvršiti izmjene i dopune proračuna.

Ovim izmjenama i dopunama proračuna za 2026. dio izmjena se odnosi na planiranje ostvarenih viškova i pokrića manjkova prihoda iz prethodne godine (za Općinu i sve proračunske korisnike) sukladno zakonskim propisima.

Razlozi donošenja Izmjena i dopuna Proračuna Općine Konavle za 2026. godinu:

- planiranje korištenja odobrenih sredstava pomoći za prijavljene projekte Općine Konavle,

- usklađivanje planiranih prihoda prema dosadašnjem ostvarenju Općine Konavle i proračunskih korisnika Općine Konavle,

- usklađivanje planiranih rashoda prema dosadašnjem izvršenju (povećanje rashoda za zaposlene, rashoda za usluge, smanjenje rashoda za nabavu nefinancijske imovine) Općine Konavle i proračunskih korisnika Općine Konavle,

- planiranje povrata dijela kredita iz refundiranih sredstava pomoći (bespovratna sredstva EU) za izgradnju osnovne škole.

Ovim izmjenama usklađuju se rashodi s pretpostavljenim izvršenjem rashoda i izdataka proračuna na svim stavkama proračuna kako Općine, tako i proračunskih korisnika.

Pojedinačni gledajući, najveći dio izmjena se odnosi na povećanje izdataka za otplatu kredita korištenog za predfinanciranje izgradnje osnovne škole (6.740.100 €).

Nadalje, povećanje rashoda se odnosi za povećanje rashoda za komunalno održavanje i program gospodarenja otpadom (rashodi za sanaciju nepropisnih odlagališta, te zbrinjavanje i odvoz otpada, rashodi za čišćenje i održavanje javnih površina). 

Smanjuju se planirana proračunska sredstva za izgradnju polivalentne boćarske dvorane i dio rashoda izgradnje i opremanja prenosi u sljedeće proračunsko razdoblje (ugovor će biti zaključen u rujnu 2026. nakon što je proveden postupak javne nabave). Također, radovi na domu kulture u Čilipima se dijele u dvije aktivnosti sukladno odobrenim bespovratnim sredstvima za sufinanciranje. 

U skladu s navedenim ukupno planirani prihodi i primici za 2026. utvrđuju se u iznosu 53.384.907 € što uvećano za prijenos viška u iznosu 926.967 € iznosi 54.311.874 €. Rashodi i izdaci planiraju se u iznosu 54.311.874 €. 

S obzirom da se, sukladno Zakonu o proračunu, tijekom godine ne provode izmjene projekcija proračuna, već samo izmjene tekućeg proračuna prihodi i primici, rashodi i izdaci za 2027.-2028. ostaju u istom iznosu kao i u izvornom proračunu.

U nastavku se daje pregled vrijednosno najznačajnijih izmjena i dopuna proračuna.

2. OBRAZLOŽENJE PRVIH IZMJENA I DOPUNA PRORAČUNA ZA 2026.
2.1.
Izmjena planiranih prihoda poslovanja i prihoda od prodaje nefinancijske imovine
Prihodi općinskog proračuna koji su planirani izmjenama i dopunama proračuna za 2026. godinu temelje se na refundaciji prihoda od pomoći, odnosno doznaci bespovratnih EU sredstava za izgradnju osnovne škole nakon što je nadzorno tijelo odobrilo troškove.

Prihodi poslovanja (6) povećavaju se za 8.729.365 € ili 33%.

U okviru ovih prihoda planirano je povećanje prihoda od poreza (uključujući i prihode od novog poreza na nekretnine), povećanje prihoda od pomoći, prihoda po posebnim propisima i prihoda od kazni i ostalih prihoda, te smanjenje prihoda od imovine i od donacija.

Prihodi od poreza (61) su novim planom planirani u iznosu 10.926.834 € što je povećanje za 9% ili 907.337 € u odnosu na osnovni plan.

U okviru prihoda poslovanja korigiraju se planirani prihodi od poreza na dohodak, te prihodi od poreza na promet nekretnina i poreza na potrošnju (općinski porezi).

Prihodi od pomoći (63) su planirani u iznosu 14.431.091 € što je povećanje za 8.020.085 € ili 125% u odnosu na osnovni plan. Naime, najveće povećanje se odnosi na ostvarene prihode od pomoći temeljem prijenosa EU sredstava za izgradnju osnovne škole u iznosu 6.428.392,19 €. 

Prihodi od imovine (64) (primjerice koncesije, naknade za korištenje imovine – zakup, korištenje javnih površina) se ovim izmjenama i dopunama proračuna planiranju u iznosu 2.909.210 € (smanjenje 214.500 € ili 7%). Izvršena su usklađenja pojedinih stavaka sukladno pretpostavljenom ostvarenju do konca godine. Najveće smanjenje se odnosi na smanjene prihoda od dobiti trgovačkih društava (novi plan 558.610 €).

Prihodi od upravnih i administrativnih pristojbi, prihodi po posebnim propisima i naknade (65) su planirani u iznosu 6.466.010 € što je povećanje za 78.210 € ili 1%. U okviru ovih prihoda obavljena je korekcija planiranih prihoda od obavljanja djelatnosti proračunskih korisnika. Također, u okviru ovih prihoda povećanje se odnosi na planiranje ostvarenih prihoda od naknade štete na imovini (šteta na opremi kao posljedica grmljavine i slično).

Prihodi od prodaje proizvoda i robe, te pruženih usluga i od donacija (66) su planirani u iznosu 368.780 € što je smanjenje za 71.767 € ili 16% u odnosu na osnovni plan. Naime, ovo smanjenje se dijelom odnosi na donaciju za sufinanciranje rashoda vezanih uz uređenje zelene place na Grudi (investicija prenesena u sljedeće proračunsko razdoblje).

Prihodi od kazni, upravnih mjera i ostali prihodi (68) se ovim izmjenama planiraju u iznosu 83.600 € što je više za 10.000 € ili 14% u odnosu na osnovni plan. Više su planirane kazne za prometne i ostale prekršaje.

Prihodi od prodaje nefinancijske imovine (7) planiraju se u iznosu 2.031.500 € što je manje za 453.500 € u odnosu na osnovni plan. Naime, obavljena je korekcija planiranih prihoda od prodaje zemljišta (smanjenje prihoda od prodaje zemljišta u budućoj poduzetničkoj zoni).

2.2.
Izmjena planiranih rashoda poslovanja i rashoda za nabavu nefinancijske imovine

Rashodi poslovanja (3) povećavaju se za 403.705 € ili 2%.

Rashodi za zaposlene (31) su planirani u iznosu 6.935.094 € što je povećanje za 241.838 € ili 3,6%. Ovo povećanje se najvećim dijelom temelji na povećanju rashoda za plaće sukladno planiranom povaćanju osnovice za obračun plaće.

Materijalni rashodi (32) se povećavaju se za 1.062.577 € ili 11,5% te iznose 10.307.614 €. Povećanje rashoda se najvećim dijelom temelji na povećanju rashoda unutar programa održavanja komunalne infrastrukture, posebice rashodi za usluge tekućeg održavanja (čišćenja, sanacije odlagališta otpada, prijevoza otpada i druge komunalne usluge).

Financijski rashodi (34) se smanjuju za 314.900 € ili 48% te iznose 347.000 €. Smanjenje rashoda se najvećim dijelom temelji na korekciji kamata za otplatu kredita za izgradnju osnovne škole.

Pomoći dane u inozemstvo i unutar općeg proračuna (36) se povećavaju za 237.000 € ili 81% te iznose 529.000 €. Povećanje rashoda se temelji na većim rashodima za pomoći izvanproračunskim korisnicima drugih proračuna. Naime, ovi rashodi se odnose na prijenose Hrvatskim cestama za sufinanciranje izgradnje nogostupa s javnom rasvjetom uz D8.
Naknade građanima i kućanstvima na temelju osiguranja i druge naknade (37) se povećavaju za 8.500 € ili 1% te iznose 735.000 €.

Ostali rashodi (38) (u okviru koji se evidentiraju tekuće i kapitalne donacije, te kapitalne pomoći) se smanjuju za 626.310 € u odnosu na osnovni proračun usvojen u prosincu 2025. te iznose 1.339.190 €. Dio ovog smanjenja se odnosi na ispravak planiranog rashoda za sufinanciranje izgradnje nogostupa s javnom rasvjetom uz D8 koji je bio planiran u okviru ove skupine rashoda. Dakle smanjeni su rashodi za kapitalne pomoći (386) a povećani rashodi za pomoći izvanproračunskim korisnicima (363). Dio smanjenih rashoda se odnosi na smanjenje kapitalnih pomoći društvima u vlasništvu za nabavu nefinancijske imovine, te rashodi za tekuće donacije.
Rashodi za nabavu nefinancijske imovine (4) se smanjuju za 2.910.331 € ili 11,1% u odnosu na izvorni plan, te iznose 25.849.166 €. Naime, smanjenje se odnosi najvećim dijelom na planiranu dinamiku izgradnje polivalentne boćarske dvorane i izradu projektne dokumentacije. 

2.3.
Izmjena planiranih primitaka i izdataka

Ovim izmjenama i dopunama se planirani primici smanjuju za 982.118 €, te iznose 16.167.882 €. Naime, radi izmjene dinamike izvođenja radova na izgradnji polivalentne boćarske dvorane izmijenjena je i dinamika primitaka od kredita (zaduživanje za sufinanciranje izgradnje).

Planirani primici (84) u iznosu 15.087.882 € se odnose na kredit za izgradnju osnovne škole, dok primici za izgradnju boćarske dvorane iznose 1.080.000 €.

Izdaci za otplatu zajmova (54) se povećavaju se za 7.002.500 €, te iznose 7.879.810 €. Povećanje se odnosi na izdatke za otplatu dijela kredita korištenog za izgradnju osnovne škole, a nakon što su ostvareni prihodi od pomoći sukladno odobrenim troškovima izgradnje.
2.4.
Pregled najznačajnijih izmjena i dopuna proračuna prema programima

Glava – Općinsko vijeće – predstavničko tijelo

Program Osnovne aktivnosti Općinskog vijeća (1010) 

Smanjenje rashoda u iznosu 14.010 € u okviru ovog programa se odnosi na

· Smanjenje rashoda - usklađenja unutar financiranje rada političkih stranaka i redovnog rada predstavničkog tijela

Glava – Upravni odjel za opće poslove, mjesnu samoupravu i društvene djelatnosti

Ukupno u okviru ove glave povećani su rashodi za 8.889 €, s time da je u okviru nekih programa unutar glave povećanje rashoda, a unutar nekih smanjenje rashoda.

Program Javna uprava i administracija – zajednički troškovi upravnih tijela (2010) 

Povećanje rashoda u okviru ovog programa u iznosu 36.289 € se odnosi na:
· povećanje rashoda za zaposlene, materijalnih i financijskih rashoda.

Program Redovan rad UO za opće poslove mjesnu samoupravu i društvene djelatnosti – povremeni opći troškovi u nadležnosti odjela (2021)

· povećanje rashoda za aktivnosti redovnog rada upravnog tijela za 15.900 € (nabava sitnog inventara i računalne opreme). 

Program Javne potrebe u kulturi (2032)

· smanjenje rashoda za 23.000 € na temelju manje raspodijeljenih sredstava udrugama nakon provedenog javnog poziva za sufinanciranje programa udruga.
Program Javne potrebe u sportu (2034)

· povećanje rashoda za 4.000 € za novu aktivnost – nagrade za iznimna sportska dostignuća. 

Socijalna skrb i zaštita kroz institucije i udruge građana (2043)

· Unutar ovog programa ukupno smanjenje iznosi 33.800 € i to na temelju manje raspodijeljenih sredstava za udruge iz područja socijalne skrbi 

Glava – Ustanova u kulturi

Program – Javna ustanova u kulturi (2031) 

Unutar pojedinih aktivnosti i projekata ustanove izvršeno je usklađenje plana s pretpostavljenim izvršenjem do konca godine (sveukupno smanjenje za 12.893 €), te rashodi iznose 995.604 €.

Najznačajnije smanjenje u iznosu 38.900 € se odnosi smanjenje rashoda za projekt restauratorskih radova u Mauzoleju Račić. Najznačajnije povećanje se odnosi na obavljanje redovne djelatnosti u ukupnom iznosu 10.400 €.
Glava – Ustanova socijalne skrbi

Program – Socijalna skrb – Dom za starije osobe (2044) 

U okviru djelatnosti proračunskog korisnika Dom za starije osobe Konavle planirano je 1.652.031 €, odnosno 44.031 € ili 3% više od osnovnog plana. 

Najznačajnije povećanje se odnosi na povećanje rashoda iz vlastitih izvora proračunskog korisnika.

Unutar ostalih aktivnosti ustanove izvršeno je usklađenje pojedinih rashoda s pretpostavljenim izvršenjem.

Glava – Ustanova predškolskog odgoja

Program – Odgoj, naobrazba i skrb o predškolskoj djeci (2051) 

U okviru djelatnosti proračunskog korisnika Predškolska ustanova Dječji vrtić Konavle izvršeno je povećanje rashoda za 155.258 € ili 4% te rashodi iznose 3.981.258 €.

Najznačajnije povećanje rashoda se odnosi na sredstava plaće i za ostale rashode za zaposlene (topli obrok) plaće zaposlenih, te povećanje materijalnih rashoda vrtića (rashodi za redovan rad vrtića). Također planiran je utrošak vlastitih sredstava iz prethodne godine za plaće i ostale rashode za zaposlene.

Glava – Upravni odjel za komunalni sustav i gospodarenje nekretninama

Ukupno u okviru ove glave povećani su rashodi za 4.494.250 €, s time da je u okviru nekih programa unutar glave povećanje rashoda, a unutar nekih smanjenje rashoda.

Program – Jamstveni fond i otplate kredita (2012) 

U okviru aktivnosti A201209 – Otplata primljenih kredita od banaka – OŠ Cavtat- povećani su izdaci za otplatu kredita u tekućoj godini za 6.740.100 €. Odnose se na prijevremenu otplatu kredita iz ostvarenih sredstava pomoći, odnosno bespovratnih EU sredstava.
Nadalje, u okviru aktivnosti A201209 – Otplata primljenih kredita od banaka – boćarska dvorana Dubravka- smanjeni su izdaci za otplatu kamata u tekućoj godini za 60.000 € iz razloga pretpostavljenog manjeg korištenja sredstava u tekućoj godini.
Program – Pripremne aktivnosti u protupožarnoj zaštiti, te zaštita i spašavanje (2073) 

U okviru aktivnosti K207304 – Razvoj civilne zaštite, povećani su rashodi za 20.000 € za materijalne rashode. 

Program – Program prostornog uređenja (2081) 

U okviru aktivnosti A208101 Izrada izmjena i dopuna Prostornog plana, A208102 Izrada urbanističkih planova uređenja i topografsko katastarskih podloga, te A208103 – Geodetski snimci i elaborati, te povezane usluge iz područja prostornog uređenja - smanjeni su rashodi za 25.100 € jer nije započinjala izrada nekih urbanističkih / prostornih planova. 

Program održavanja komunalne infrastrukture (2091) 

Člankom 72. stavkom 1. Zakona o komunalnom gospodarstvu propisano je da predstavničko tijelo jedinice lokalne samouprave donosi Program održavanja komunalne infrastrukture za kalendarsku godinu.
Program održavanja komunalne infrastrukture za 2026. donijelo je Općinsko vijeće na sjednici 17. prosinca 2025. (Službeni glasnik Općine Konavle 11/25). 

Prihod za provođenje ovog Programa je komunalna naknada i komunalni doprinos, koji su sukladno Zakonu o komunalnom gospodarstvu namijenjeni za financiranje obavljanja navedenih komunalnih djelatnosti, te ostali prihodi proračuna Općine Konavle (boravišna pristojba, prihodi od koncesija, vodnog doprinosa, donacija i drugih općih prihoda proračuna).

Ovim izmjenama i dopunama Programa održavanja komunalne infrastrukture za 2026., planira se izmjena sredstava po točkama održavanja komunalne infrastrukture, odnosno smanjuju se planirani rashodi za ove aktivnosti u ukupnom iznosu 64.000 € (planirano 3.718.000 €, a novi plan 3.654.000 €).

Dakle, unutar programa, mijenjaju se iznosi planiranih sredstava unutar aktivnosti:

- A209101 – održavanje čistoće javnih površina (povećanje planiranih rashoda za 110.000 € za usluge), (prvotno planirano 270.000 €, a novi plan 380.000 €),

- A209111 – održavanje javne rasvjete (povećanje planiranih rashoda za 40.000 € za usluge), (prvotno planirano 205.000 €, a novi plan 245.000 €),

- A209116 – Sufinanciranje izvanrednog održavanja lokalnih, županijskih i državnih cesta na području Općine (smanjenje planiranih rashoda za 400.000 €) (prvotno planirano 1.120.000 €, a novi plan 720.000 € jer se do kraja tekuće godine neće moći izvesti svi ugovoreni radovi, te se sukladno ugovoru dio radova prenosi na izvršenje u sljedeću godinu. Ove radove sufinancira Županijska uprava za ceste. 

- A209123 – Održavanje građevina i predmeta javne namjene (povećanje planiranih rashoda za 23.000 €) (prvotno planirano 80.000 €, a novi plan 103.000 € jer su planirani veći rashodi za održavanje okoliša objekata u vlasništvu Općine). 

- A209124 – Održavanje javnih površina na kojima nije dopušten promet motornim vozilima (povećanje planiranih rashoda za 163.000 €) (prvotno planirano 370.600 €, a novi plan 533.000 € jer su planirani veći rashodi za komunalna uređenja, košenja). 

Program gradnje komunalne infrastrukture (2092) 

Program građenja komunalne infrastrukture donosi predstavničko tijelo s ciljem izgradnje objekata i uređaja komunalne infrastrukture koji će omogućiti daljnji razvoj Općine, kao i kvalitetnije obavljanje komunalnih djelatnosti kroz bolju povezanost naselja. Program građenja komunalne infrastrukture za 2025. donijelo je Općinsko vijeće na sjednici 17. prosinca 2025. (Službeni glasnik Općine Konavle 11/2025).

U proračunu za 2026. Programom građenja komunalne infrastrukture bilo je planirano 4.597.600 € (program 2092).

Za provođenje ovih izmjena Programa građenja komunalne infrastrukture planirano je ukupno 4.243.750 €, odnosno 353.850 € manje od osnovnog plana. 

U okviru aktivnosti A209201 – Javne prometne površine na kojima nije dopušten promet motornim vozilima (trgovi, šetnice, plaže) smanjuju se rashodi za 81.250 €. U okviru ovog projekta rashodi za projektiranje i radove na plažama i šetnicama (Molunat) se neće izvršavati do konca 2026. godine.

U okviru projekta T209211 – Izgradnja nogostupa Poluganje i nogostup do hotela Albatros smanjuju se rashodi za 100.000 € sukladno pretpostavljenom izvršenju do konca godine.

U okviru projekta K209215 – Nogostup naselje Zvekovica – Obod s javnom rasvjetom povećavaju se rashodi za 73.800 € sukladno planiranom ulaganju. 

U okviru projekta K209216 – Nogostup naselje Čilipi  - Obod povećavaju se rashodi za 49.500 € sukladno planiranom ulaganju.

U okviru projekta K209224 – Javne prometne površine na kojima nije dopušten promet motornim vozilima (ulice, stube) smanjuju se rashodi za 123.400 €. U okviru ovog projekta rashodi za radove u Domagojevoj ulici.

Program – Izgradnja objekata i uređaja, te nabava opreme za prijevoz putnika, održavanje čistoće, odlaganje komunalnog otpada i tržnice (2093) 

U okviru aktivnosti A209305 Nabava opreme za održavanje čistoće i odlaganje komunalnog otpada smanjuju se rashodi za 115.000 € koji se odnose na nabavu opreme. 
U okviru aktivnosti T209307 Nabava kamiona za komunalni otpad povećavaju se rashodi za 38.500 € koji se odnose na sufinanciranje nabave komunalnih vozila društvu u vlasništvu Općine (Čistoća i zelenilo Konavle). 
Program – Plan gradnje komunalnih vodnih građevina (2094) 

U okviru projekta K209407 Rekonstrukcija postojeće vodoopskrbne mreže i odvodnje smanjuju se rashodi za 30.000 €. U okviru ove aktivnosti je planirana izgradnja nogostupa uz državnu cestu D8 i radove izvode Hrvatske ceste. Zajedno s provedbom ovog projekta planirana je izmjena vodovodne mreže i kanalizacijske mreže na području Zvekovica – Obod na koju se odnose planirani rashodi. Međutim, sufinanciranje radova se obavlja sukladno ugovoru s Hrvatskim cestama koje obavljaju ove radove, a ne društvo u vlasništvu kako je prvotno bilo planirano. 
Smanjuju se rashodi za aktivnosti A209409 Druga ulaganja u vodoopskrbni sustav, T209429 – Izgadnja vodoopskrbnog sustava Palje brdo i razvod vodovodne mreže.

Program– Program gradnje građevina za gospodarenje komunalnim otpadom (2096) 

U okviru aktivnosti A209601 Izgradnja i opremanje reciklažnim dvorištem smanjeni su rashodi za 30.000 €, kao i u okviru aktivnosti A209604 Projektiranje, izgradnja i opremanje reciklažnog dvorišta za građevinski otpad u iznosu 50.000 €. 

Program – Program gospodarenja otpadom (2098) 

U okviru ovog programa, unutar aktivnosti A209802 – Aktivnosti sprječavanja i sanacije nepropisnih odlagališta otpada, edukacija u gospodarenju otpadom., planirana sredstva su povećana za 334.000 €, a odnose se na planirane rashode za odvoz i zbrinjavanje otpada s nepropisnih odlagališta, te iz reciklažnog dvorišta.

Program – Izgradnja i uređenje objekata javne namjene – predškolski odgoj i obrazovanje (2101) 

U okviru projekta K210101 – Projektiranje, izgradnja i opremanje dječjeg vrtića i jaslica Gruda planirano je smanjenje rashoda za projektiranje za 30.000 €. 

U okviru projekta K210103 – Izgradnja nove osnovne škole u Cavtatu planirano je povećanje rashoda za usluge i radove povezane s izgradnjom osnovne škole za 90.000 €. 

Program – Izgradnja i uređenje objekata javne namjene – sport (2102) 

U okviru ovog programa, projekt T210202 Izgradnja sportskih igrališta / objekata – Boćarski dom, Dubravka smanjeni su rashodi za 1.501.500 € za radove izgradnje koji će započeti u 2026. godini kada se zaključi ugovor s izvođačem odabranim u provedenom postupku javne nabave. Međutim, sukladno pretpostavljenom tijeku izvođenja radova dio se prenosi u sljedeću proračunsku godinu.

Program – Izgradnja i uređenje objekata javne namjene – socijalna skrb i zdravstvo (2103) 

U okviru projekta K210302 Ulaganja u zdravstvene ustanove - ambulante povećavaju se rashodi u iznosu 10.000 € za radove uređenja ambulanti.

Program – Izgradnja i uređenje objekata javne namjene – kultura, turizam, religija (2104) 

U okviru ovog programa, projekt T210401 – Ulaganja u objekte javne namjene – domovi kulture planirano je smanjenje rashoda za 894.400 €. Povećanje se odnosi na veće troškove uređenja domova kulture.

U okviru projekta A210404 – Program ulaganja u objekte javne namjene – sakralni objekti povećavaju se rashodi za 42.980 € na ime materijala za tekuće i investicijsko održavanje vjerskih objekata i okoliša ovih objekata.

U okviru projekta T210409 – Dom kulture Čilipi, uređenje i opremanje – smanjuju se rashodi za 984.500 € jer je dio sredstava za provedbu ovog projekta osiguran putem EU projekta AiDee, u okviru kojeg je planiran dio uređenja objekta, dok je u okviru ovog projekta planirano sufinanciranje sredstvima iz državnog proračuna.

Program – Upravljanje imovinom – kapitalna ulaganja u poslovne i druge objekte, nabava imovine (2105) 

U okviru aktivnosti A210502 Otkup zemljišta i zgrada za buduće projekte planirano je povećanje rashoda za 100.000 € koje se odnosi na otkup dijela zemljišta za komunalnu infrastrukturu.

U okviru aktivnosti A210503 Ulaganja u poslovne / uredske objekte planirano je povećanje rashoda za 228.000 € koje se najvećim dijelom odnosi na uređenje novih prostorija za obavljanje djelatnosti dječjeg vrtića u Čilipima, za uređenje prostorija u kojima je smještana knjižnica, za projektnu dokumentaciju za uređenje budućeg muzeja vaterpola i drugo.
Program – Izgradnja i uređenje objekata javne namjene – pomorsko dobro (2106) 

U okviru ovog programa, planirano je povećanje rashoda za 200.000 € za uređenje pomorskog dobra u okviru plaže Tiha, a na temelju osiguranih sredstava iz državnog proračuna.

Glava – Ustanova za vatrogasnu djelatnost

Program – Redovna djelatnost javne vatrogasne postrojbe (2071) 

U okviru djelatnosti proračunskog korisnika Javna vatrogasna postrojba Konavle izvršeno je povećanje rashoda za 7 349 €, odnosno obavljeno je usklađenje rashoda koji se financiraju iz decentraliziranih sredstava i dodatnog udjela iz poreza na dohodak za vatrogastvo. 

Glava – Upravni odjel za ruralni razvoj, gospodarstvo i EU fondove

U okviru ovog razdjela izvršeno je smanjenje rashoda za 187.000 € što je smanjenje za 13%, te rashodi iznose 1.253.000 €.

Program – Upravljanje projektima EU – javna uprava i administracija (2066) 

Unutar programa 2066 planirano je smanjenje rashoda ukupno 187.000 €. Naime obavljeno je usklađenje sukladno pretpostavljenom izvršenju u okviru pet tekućih projekata:

· T206609– „Waterlink“ Interreg VI-A IPA Programa Hrvatska- Bosna i Hercegovina - Crna Gora 2021.-2027. – povećanje rashoda za 16.000 € za izradu projektno tehničke dokumentacije.
· T206611 – CIRCUS, Interreg VI-B IPA Adriatic (1.9.24.-31.8.27.) – povećanje rashoda za 20.000 € za troškove rada zaposlenih na projektu sukladno osiguranim bespovratnim sredstvima.
· T206612 – „Potpora LEADER (CLLD) pristupu“ Uređenje postojeće tržnice na Grudi – smanjenje rashoda za 300.000 € jer se dio troškova izvršenja prenosi u sljedeću proračunsku godinu.

· T206613– „AIdEE“ Interreg VI-A IPA Programa Hrvatska- Bosna i Hercegovina - Crna Gora 2021.-2027., Umjetna inteligencija za razvoj energetski učinkovitih javnih zgrada – Novi projekt koji je odobren u 2026. godini, te su planirani rashodi koji se planiraju obaviti do konca 2026. godine u ukupnom iznosu 62.000 €. Projekt traje od 1.6.2026. do 31.5.2028. U okviru ovog projekta je planirano ulaganje u zgradu doma kulture u Čilipima (ugradnja dizalice topline, ugradnja pametnog sustava mjerenja energije, fotonaponskog sustava na zgradi i drugo). Osigurana bespovratna sredstva iznose 278.995,50 €(ukupno prihvatljivi troškovi projekta 328.230,00 € sa sufinanciranjem vlastitih sredstava).

· T206614 – „Zelena mreža Cavtat“ – faza , Razvoj zelene infrastrukture u urbanim područjima – planirani rashodi novog projekta u iznosu 15.000 € - planirani rashodi koji se planiraju obaviti do konca 2026. godine. Projekt traje 24 mjeseca i osigurana bespovratna sredstva iznose 2.483.252,30 €.
3. ZAKLJUČAK
U prvom polugodištu 2026. godine poslovanje Općine Konavle obilježeno je stabilnim priljevom ključnih prihoda poslovanja te nastavkom realizacije strateških kapitalnih investicija. Zahvaljujući mjerama racionalizacije i proračunskoj štednji tijekom 2025. godine, Općina je u tekuću proračunsku godinu prenijela višak prihoda. Ovaj preneseni višak omogućio je stabilno predfinanciranje povijesno najvećeg kapitalnog projekta – izgradnje nove osnovne škole. U prethodnoj je godini na ovom projektu ostvaren privremeni pojedinačni manjak prihoda od pomoći, što je izravna posljedica dinamike povlačenja EU sredstava, odnosno vremenskog odmaka do realizacije refundacija uloženih sredstava.
Ukupan višak prihoda i primitaka iz prethodnih godina je iznosio 928.011,11 € (višak Općine 1.169.846,09 € i zbirni manjak proračunskih korisnika -241.834,98 €). U tekućoj godini obavljen je ispravak vrijednosti rezultata iz prethodnog razdoblja u ukupnom iznosu 1.044,66 € (proračunski korisnik vrtić). Konačan višak prihoda i primitaka iz prethodnog razdoblja (9221-9222) iznosi 926.966,45 € (višak Općine 1.169.846,09 € i zbirni manjak proračunskih korisnika -242.879,64 €).

Višak prihoda i primitaka nad rashodima i izdacima tekuće godine, odnosno za razdoblje siječanj – lipanj 2026. iznosi 4.250.005,93 € (višak Općine 5.443.923,68 €, zbrojni manjak proračunskih korisnika -266.951,30 €).

Višak prihoda i primitaka raspoloživ u slijedećem razdoblju iznosi 5.176.972,38 €, od čega se na višak Općine odnosi 5.443.923,68 €, a na zbirne manjkove proračunskih korisnika -266.951,30 €.

Prihodi od prodaje zemljišta u budućoj poduzetničkoj zoni će se koristiti kroz dulji vremenski period u ovisnosti o tijeku projekta (korištenje samo za nabavu nefinancijske imovine i kapitalne rashode, prvenstveno unutar buduće poduzetničke zone).

Ključni operativni i financijski izazov u 2026. godini predstavlja završetak izgradnje osnovne škole (nositelj Dubrovačko-neretvanska županija, partner Općina Konavle).
Dodatni pritisak na proračunsku likvidnost u predstojećem razdoblju (2026. – konac 2027. godine) predstavlja zakonska obveza povrata beskamatnih zajmova državi, odobrenih za očuvanje likvidnosti tijekom pandemijske krize 2020. i 2021. godine, u ukupnom iznosu od 1.332.079,53 eura. 

U 2026. godini je nastavljen rast turističkog prometa. Do konca lipnja 2026. godine ostvareno je 3,9% više turističkih dolazaka u odnosu na broj dolazaka u istom razdoblju prethodne 2025. godine. Do konca lipnja 2026. godine ostvareno je 0,4% manje turističkih noćenja u odnosu na isto razdoblje prethodne godine.

Tekući / fiksni rashodi Općine su značajno porasli. Iz navedenog razloga potrebno je nastaviti s racionalnim korištenjem postojećih proračunskih sredstava. Sve ovo su zaista mjere koje nisu poželjne niti popularne, ali su nužne ukoliko se želi održati likvidnost proračuna. Naime, određene namjenske prihode nije moguće koristiti za isplatu plaća (primjerice komunalnu naknadu i komunalni doprinos). 
Općina je u prethodnoj godini ispunila cilj koji se odnosio na usklađivanje rasta plaća službenika i namještenika Općine, kao i službenika proračunskih korisnika s rastom plaća državnih službenika i namještenika. Međutim, u sljedećem proračunskom razdoblju usklađenje rasta plaća će biti veliki izazov uz postojeće izvore prihoda.
Aktualni geopolitički događaji, kao i rast inflacije razlog su umjerenom optimizmu. Stalni rast svih troškova života i rada, izraženi geopolitički rizici, nestabilnost cijena energenata i sirovina, te posljedično ubrzanje stope inflacije stvara pritisak na rashodovnu stranu proračuna kroz rast troškova materijala i usluga.

Samo se planskim, odgovornim i restriktivnim upravljanjem rashodima može osigurati uredno podmirenje duga državi, uspješno privesti kraju i financijski zatvoriti projekt izgradnje škole do konca 2026. godine, kao i svih drugih projekata i aktivnosti, te osigurati trajna likvidnost Općine Konavle kao javnog servisa i pokretača lokalnog razvoja.

Obrazloženje 

